Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Vain tunteja sen jälkeen, kun Israelin ja Hamasin -
kerrottiin solmineen tulitauon Egyptin välityksellä, -
Etelä-Israelin asuinalueille ammuttiin Gazasta rakettikeskitys, -
joka oli voimakkain sitten elokuun.
Yllätysvierailulla Omanissa käynyt pääministeri Netanjahu: -
"historiallinen diplomatiavierailu on iso askel -
kohti Israelin ja arabimaailman suhteiden normalisointia."
Johtava venäläisvirkamies: -
Venäjän ja Israelin turvallisuus- koordinointi Syyriassa jatkuu.
Vain muutama tunti sen jälkeen, kun Israelin ja Hamasin -
kerrottiin solmineen tulitauon Egyptin välityksellä, -
Etelä-Israelin asuinalueille ammuttiin Gazasta rakettikeskitys, -
joka oli voimakkain sitten elokuun.
Israelin puolustusvoimat tiedotti, että Israeliin ammuttiin 39 rakettia, -
joista Iron Dome -ohjuskilpi torjui seitsemäntoista.
Loput räjähtivät maastossa.
Seitsemän israelilaissiviiliä kärsi lievistä vammoista ja šokista.
Heidät vietiin Barzilai-sairaalaan Etelä-Israelin Ashkeloniin.
Israelin ilmavoimat iski vastatoimena 80 kohteeseen eri puolilla Gazaa.
Ne olivat Hamasin ja Islamilaisen jihadin omistuksessa, kertoo armeija.
Puolustusministeriön lausunnossa sanottiin, että puolustusvoimat -
"vastaa voimalla kaikkiin Gazasta tuleviin terrori-iskuihin -
ja suhtautuu erittäin vakavasti palestiinalaisjärjestöjen terroriin".
Puolustusvoimat korosti pitävänsä Hamasia yksinomaisessa vastuussa -
kaikista Israeliin kohdistuvista toimista Gazassa ja sen ulkopuolella.
Islamilaisen jihadin sotilaallinen siipi sanoo olevansa vastuussa -
viikonlopun rakettitulesta.
Eri lähteet, mm. Israelin puolustusvoimat, kertovat, -
että Gazan toiseksi vahvin militanttiryhmä Islamilainen jihad -
päätti kiihdyttää toimiaan al-Nakhalahin noustua komentajaksi -
syyskuussa Damaskoksessa.
Iranin Quds-joukot painostivat häntä jarruttamaan -
Egyptin vetämiä tulitaukoponnisteluja Israelin ja Hamasin välillä.
Islamilainen jihad kiisti väitteen mutta sanoi: -
"Meillä on erityissuhde Iraniin, -
joka on vastarinta-akselin ja palestiinalaisten päätukija.
Silti Islamilaisen jihadin päätökset ovat palestiinalaisten omia, -
ja ne laaditaan palestiinalaisasia ja palestiinalaisten edut huomioiden."
Lontoossa toimiva Asharq Al-Awsat -lehti raportoi, -
että Israeliin kohdistettu rakettituli raivostutti Hamasin, -
joka syytti Islamilaista jihadia kansal- lisen konsensuksen hylkäämisestä.
Hamasin sanottiin kieltäytyneen tämän pyynnöstä -
ilmoittaa rakettien ampujaksi Gazan kaikki militanttiryhmät.
Palestiinalaisten mukaan Hamas pyysi silti Egyptiä -
pysäyttämään välitysyritykset.
Se ilmoitti vastaavansa Israelin pommituksiin Gazassa.
Gaza-lähteet kertoivat TV7:lle myös, -
että Hamas on kutsunut kaikki militantit palvelukseen.
Hamasin sotilaallinen siipi al-Kassam uhkasi Israelia: -
"Olemme valmiit iskemään koko miehitettyyn Palestiinaan -
tuhansilla ohjuksilla, jos sota alkaa."
Palestiinalaisten varustautumisesta sotaan: -
Hamas-johtaja Yahya Sinwar välitti Egyptille paperin, jossa hän vaati -
Israelia siirtämään Hamasille käteisenä 15 miljoonaa dollaria, -
jotka Qatar lahjoitti Hamas- virkamiesten palkanmaksua varten.
Sinwar vaati, että rahat pitää luovuttaa tämän viikon torstaihin mennessä.
Muuten Hamas kiihdyttää mellakoita Gazan ja Israelin raja-aidalla.
Jerusalemissa pääministeri Netanjahu vastasi palestiinalaisten uhkaukseen: -
"Israel ei milloinkaan taivu Hamasin sanelemiin uhkavaatimuksiin."
Viikonloppuna Gazasta ammuttiin jälleen raketteja.
Eilen Hamas esitti Israelille uhkavaatimuksen.
Israel ei milloinkaan taivu Hamasin uhkavaatimuksiin.
Israelin toimintaa ohjaavat jatkossakin -
yksinomaan Israelin omat intressit ja turvallisuus.
Netanjahu puhui myös yllätysvierailustaan Omaniin.
Hänen mukaansa tämä historiallinen diplomaattinen vierailu -
on iso askel kohti Israelin ja arabi- maailman suhteiden normalisointia.
Perjantaina palasin vaimoni kanssa historialliselta vierailulta Omanista.
Tapasin Omanin johtajan Sultan Qaboos bin Saidin.
Hän on hyvin kokenut ja vaikuttava mies.
Tämä oli Israelin ensimmäinen virallinen vierailu Omaniin 22 vuoteen.
Olen viime vuosina pyrkinyt edistämään diplomatiasuhteita -
arabimaiden kanssa.
Pitkässä tapaamisessamme keskustelimme yksityiskohtaisesti -
haasteista, jotka kohtaavat Lähi-itää.
Ne olivat tärkeitä keskusteluja Israelin valtiolle -
sekä myös Israelin turvallisuudelle. Ne jatkuvat.
Tapaamisesta ilmoitettiin vasta Netanjahun palattua kotimaahansa.
Israelin ja Omanin viranomaiset ovat tavanneet monta kertaa -
1970-luvun alun jälkeen.
Eräs johtava israelilaisviranomainen sanoi nimettömästi TV7:lle, -
että Oman-suhteet avasivat portteja tärkeille suhteille kulissien takana.
Omanin rooli alueella kasvaa, ja se toimii monien maiden välittäjänä.
Myös Iran, Qatar ja Saudi-Arabia pitävät sitä rehellisenä välittäjänä.
Viranomainen: "Omanin kautta Israel voi saada salaisen keskustelulinjan -
minkä tahansa maan, myös arkki- vihollistensa Iranin ja Syyrian kanssa."
Netanjahun tavoite on yhtäpitävä Israelin Lähi-itä-strategian kanssa: -
liittoutua maltillisten sunnimaiden ja -järjestöjen kanssa -
Iranin pahansuopien toimien pysäyttämiseksi alueella.
Omanin ulkoministeri Yousuf Bin Alawi kuvasi Israelia valtioksi, -
joka täytyy hyväksyä osaksi Lähi-itää.
Diplomatiakonferenssissa Bahrainissa puhunut Bin Alawi torjui kritiikin, -
joka nousi Omanin kutsuttua Netanjahun vierailulle.
Israel on valtio, joka on läsnä Lähi-idässä -
ja me kaikki ymmärrämme sen.
Ja myös maailma on tietoinen siitä.
Kenties nyt on aika, -
että Israelia kohdellaan -
samalla tavalla kuin kaikkia muitakin valtioita -
ja että Israelia vaaditaan myös kantamaan samat velvollisuudet -
kuin kaikkia muitakin valtioita.
Myös Saudi-Arabian kerrotaan solmineen strategiasuhteita -
Israelin kanssa kulissien takana. Saudiulkoministeri al-Jubeir sanoi, -
sanoi, että Saudi-Arabia ja Israel voivat normalisoida suhteensa vasta, -
kun Israelin ja palestiinalaisten välillä on rauhansopimus.
Turkkiin: Eräs johtava venäläisviranomainen sanoi, -
että Israelin ja Venäjän turvallisuus- koordinointi jatkuu Syyriassa -
ja ettei Israelin tarvitse pelätä. Hän puhui Israelin Kan-radiokanavalla -
Istanbulin kokouksessa, jossa Turkin, Venäjän, Ranskan ja Saksan johtajat -
puivat Idlibin tulitaukopyrkimyksiä ja Syyrian poliittista prosessia.
Kiitos seurasta! Rukoile rauhaa Israelille ja Jerusalemille.
Olen Jonathan Hessen. Hyvää illan ja viikon jatkoa! Huomiseen.
Suomennos: Marianne Tenetz